Diari Oficial de la Generalitat Valenciana


Sumari del DOGV 3016, del 18-06-1997 (1997/8365)

ORDRE d'11 de juny de 1997, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança, per a 1997, les ajudes per al foment de la qualitat agroalimentària.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3016

Data del DOGV
:   18-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8365


Data del document
:   11-06-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE d'11 de juny de 1997, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança, per a 1997, les ajudes per al foment de la qualitat agroalimentària.  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments, la Llei de la Generalitat Valenciana 4/1996, de 30 de desembre, de Pressupostos per a l'exercici 1997, a la vista de la qual cal complir aquella determinació respecte de les ajudes per al foment de la qualitat agroalimentària, les bases reguladores de la qual es van establir per mitjà de l'ordre de 25 d'octubre de 1995, de la Conselleria d'Agricultura i Medi Ambient, sobre la qual és necessari efectuar, addicionalment, algunes modificacions de caràcter tècnic.  
Per les raons exposades, vista la proposta del cap del Servei de Promoció i Control de la Qualitat dels Productes Agroalimentaris, fent ús de les funcions que tinc atribuïdes,  
ORDENE  
Article 1  
1. Les ajudes per al foment de la qualitat agroalimentària, regulades mitjançant l'Ordre de 25 d'octubre de 1995, de la Conselleria d'Agricultura i Medi Ambient (DOGV núm. 2.651, de 22 de desembre), cofinançada al 70% per la Unió Europea, es concediran en l'exercici 1997 per un import global màxim de 200 milions de pessetes, a càrrec del programa 714.60, línia 414/000/97, codi de comptabilitat 1690, d'acord amb la Llei de la Generalitat Valenciana 4/1996, de 30 de desembre, de Pressupostos per a 1997.  
2. Les ajudes es tramitaran d'acord amb la base reguladora pròpia i, subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el reglament de procediment per a concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.  
Article 2  
Es modifica l'apartat A de l'article 8 de l'ordre de foment de la qualitat agroalimentària: justificació i pagament de les subvencions concedides, que queda redactat de la manera següent:  
a) Activitats dels apartats a), b), d) i e) de l'article 2 i fires regionals i locals: els pagaments parcials o totals es faran després de rebre's els certificats d'activitats concloses, factures i els justificants dels pagaments efectuats pels beneficiaris, dins dels 30 dies següents a l'acabament de l'activitat i, en qualsevol cas, abans del 31 d'octubre, tret que se celebre després de la data indicada. En aquest cas, la justificació haurà de ser fins el 10 de desembre.  
Article 3  
S'hi afegeix un apartat 5 a l'article 3 de l'ordre de foment de la qualitat agroalimentària amb la redacció següent:  
©Article 3  
5. De les activitats previstes en l'apartat f) de l'article 2, en podran ser beneficiaris els empresaris individuals i les societats mercantils.î  
Article 4  
Es modifica l'article 6 de l'ordre de foment de la qualitat agroalimentària, que queda redactat de la manera següent:  
©Terminis de petició. Excepte allò que s'estableix en l'article 5.2.1, les sol·licituds es presentaran abans del 31 de maig de cada anyî.  
DISPOSICIÓN ADDICIONAL  
En el present exercici de 1997 el termini de presentació de sol·licituds, excepte el que estableix l'article 5.2.1 de l'Ordre de 25 d'octubre de 1995, de la Conselleria d'Agricultura i Medi Ambient, acabarà el 30 de juny de 1997.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 11 de juny de 1997  
La consellera d'Agricultura, Pesca i Alimentació,  
MARIA ÀNGELS RAMÓN-LLIN I MARTÍNEZ